b'\n_START_ARTICLE_\nLjudzi\xc4\x91ue\n_START_SECTION_\nZgodovina\n_START_PARAGRAPH_\n\xc5\xbde proti koncu 3. stoletja pr.n.\xc5\xa1. se pojavi najstarej\xc5\xa1e poro\xc4\x8dilo o vadbi nekih zdravilnih zvokov. Najstarej\xc5\xa1o ohranjeno omembo nam poznanih \xc5\xa0estih zdravilnih zvokov pa je v delu Jang\xc5\x9bingjanminglu (\xe5\x85\xbb\xe6\x80\xa7\xe5\xbb\xb6\xe5\x91\xbd\xe5\xbd\x95) zabele\xc5\xbeil zdravnik Tao Hungd\xc5\xbeing (456- 536). Okrog leta 600 n.\xc5\xa1. je budisti\xc4\x8dni menih D\xc5\xbei D\xc5\xbevan zvoke na\xc5\xa1tel kot Hui, Hu, \xc5\x9ai, Ke, \xc5\x9au in Si. V povezavi z zdravilnimi zvoki so telesni gibi prvi\xc4\x8d omenjeni \xc5\xa1ele pri Hu Venhvanu in Gao Ljanu iz \xc4\x8dasa dinastije Ming.\n_START_SECTION_\nTeoreti\xc4\x8dna osnova\n_START_PARAGRAPH_\n\xc5\xa0est zdravilnih zvokov ima svojo teoreti\xc4\x8dno osnovo v tradicionalni kitajski medicini, ki med drugim zagovarja doktrino petih elementov in petih notranjih organov. Po trditvi Si-Mjao Suna iz \xc4\x8dasa dinastije Tang naj bi vadba \xc5\xa0estih zdravilnih zvokov prina\xc5\xa1ala ve\xc4\x8dje u\xc4\x8dinke za zdravje kot najbolj \xc4\x8dude\xc5\xbene pilule. Osnovni princip vadbe zdravilnih zvokov je v tem, da naj bi z dolo\xc4\x8denim glasom s pomo\xc4\x8djo plju\xc4\x8d (dihanja) iz dolo\xc4\x8denega organa odstranili neravnovesje. \xc5\xa0est zdravilnih zvokov naj bi pomagalo pri odstranjevanju odve\xc4\x8dne vro\xc4\x8dine iz organov. V devetdesetih letih 20. stoletja je \xc5\xa0est zdravilnih zvokov preu\xc4\x8deval institut za biokibernetiko in feedback, ki je ugotovil, da vadba zdravilnih zvokovv mo\xc5\xbeganih okrepi fekvence alfa in theta.'